Document ID: /roh_data/filtered/Bilingualer_Corpus_interleaved-it-rm.jsonl.gz/1063

This is a text translated from Italian to Rumantsch Grischun.
Prolungato il termine di inoltro per le domande di borse di studio

Il Governo grigionese ha prolungato il termine di inoltro per le domande di borse di studio da uno a tre mesi dopo l'inizio della formazione. La relativa revisione parziale delle direttive per la concessione di borse di studio e del regolamento sulle borse di studio per la formazione e il perfezionamento professionali è stata approvata dal Governo. In passato il termine per l'inoltro non ha sempre potuto essere rispettato. Dato che finora una domanda di borsa di studio presentata in ritardo doveva essere respinta, ci si vedeva confrontati con casi di rigore indesiderati o addirittura interruzioni della formazione. La nuova regolamentazione intende andare incontro ai richiedenti. Per poter evadere le circa 3'000 domande, il Governo ritiene però opportuno mantenere per motivi organizzativi un termine per l'inoltro. Una domanda deve ora essere inoltrata al più tardi tre mesi dopo l'inizio della formazione rispettivamente dell'anno scolastico. Nuova è anche la regolamentazione secondo cui, in caso di domande inoltrate in ritardo, le borse di studio possono venire versate ancora per il periodo a partire dall'inoltro fino alla fine dell'anno di formazione.

Dai comuni e dalle regioni

- Grono: il piano delle zone 1:1'000 del 14 marzo 2004 del Comune di Grono viene approvato. Viene approvato anche il piano delle zone 1:2'000 del 26 novembre 2000.

- Rossa: il Governo ha approvato il progetto "Reti contro la caduta di sassi Sta. Domenica" del Comune di Rossa. Alle spese sussidiabili di 850'000 franchi viene garantito un sussidio cantonale del 20 percento o di al massimo 170'000 franchi. Il progetto deve essere approvato anche dall'Ufficio federale dell'ambiente, Divisione foreste.

- Strada per Valzeina: sulla strada per Valzeina, a partire dal ponte sopra la Landquart fino alla fine della strada cantonale, il peso massimo ammesso viene aumentato da 11 a 13 tonnellate. Rimane in vigore il limite di peso temporaneo di 18 tonnellate nel periodo dal 15 maggio al 15 ottobre.

- Realta - Rodels: sul collegamento trasversale tra Realta e Rodels fino alla diramazione "Forstgarten", il peso massimo ammesso viene aumentato da 28 rispettivamente 18 a 40 tonnellate.

- Strada della Domigliasca: sulla strada della Domigliasca dal collegamento trasversale per Fürstenau fino al raccordo con la strada per Scharans, il peso massimo ammesso viene aumentato da 28 a 32 tonnellate.

- Strada per Scharans: sulla strada per Scharans fino alla diramazione "Kieswerk", il peso massimo ammesso viene aumentato da 28 a 32 tonnellate.

Sussidi cantonali a favore di diverse istituzioni

- leggere.GR: l'associazione leggere.GR - Media e Ragazzi Grigioni (prima Comunità di lavoro grigione del libro per la gioventù) riceve un sussidio cantonale pari a 40'000 franchi. L'associazione leggere.GR, alla quale sono associate oltre 50 biblioteche, contribuisce in modo determinante allo sviluppo della rete bibliotecaria grigionese.

- Club da Tennis Zernez: il Club da Tennis Zernez riceve dal Fondo per lo sport un sussidio di al massimo 13'000 franchi per la posa di un nuovo prato artificiale.

Progetti stradali

- Circonvallazione di Flims: il Governo ha autorizzato 4'100'000 franchi per la posa di installazioni elettriche nelle gallerie Flimserstein e Prau Pulté, nonché negli impianti esterni della circonvallazione di Flims.

Affari del personale

- Magnus Rageth, residente a Domat/Ems, è stato nominato responsabile regionale della Regione Rheintal/Schanfigg dell'Ufficio forestale.

- Matthias Zubler, residente a Schafisheim, è stato nominato ingegnere forestale regionale della Regione Herrschaft/Prettigovia/Davos dell'Ufficio forestale.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 02.02.2006

Il termin per inoltrar las dumondas per stipendis vegn prolungà

La regenza grischuna ha prolungà il termin per inoltrar las dumondas per stipendis d'in mais a trais mais suenter il cumenzament da la scolaziun. La revisiun parziala correspundenta da las directivas per il pajament da stipendis sco er dal reglament per ils stipendis per la scolaziun professiunala e supplementara è vegnida approvada da la regenza. Il passà ha mussà ch'il termin d'inoltraziun n'ha betg adina pudì vegnir resguardà. Perquai ch'ina dumonda per stipendis inoltrada memia tard ha stuì vegnir refusada enfin ussa, hai dà cas gravants betg giavischads u schizunt sistidas da la scolaziun. La nova regulaziun duai resguardar las petentas ed ils petents. Per che las circa 3'000 dumondas possian vegnir liquidadas, insista la regenza - per motivs organisatorics - dentant sin in termin d'inoltraziun. Da nov sto ina dumonda vegnir inoltrada il pli tard trais mais suenter il cumenzament da la scolaziun respectivamain da l'onn da scola. Nova è er la regulaziun ch'ils stipendis pon - en cas che la dumonda è vegnida inoltrada memia tard - anc vegnir pajads per la perioda a partir da l'inoltraziun fin a la fin da l'onn da scolaziun.

Da vischnancas e regiuns

- Grono: Il plan da zonas 1:1'000 dals 14 da mars 2004 da la vischnanca da Grono vegn approvà. Er approvà vegn il plan da zonas 1:2'000 dals 26 da november 2000.

- Rossa: La regenza ha approvà il project da rempars cunter crudada da crappa "Sta. Domenica" da la vischnanca da Rossa. Als custs cun dretg da subvenziun dad 850'000 francs vegn garantida ina contribuziun chantunala da 20 pertschient u da maximalmain 170'000 francs. Il project sto er vegnir approvà da l'uffizi federal d'ambient, guaud e cuntrada.

- Via da Valzeina: Sin la via da Valzeina, davent da la punt da la Landquart fin a la fin da la via chantunala, vegn dauzà il pais maximal permess da 11 sin 13 tonnas. La limita dal pais temporara da 18 tonnas per il temp dals 15 da matg fin ils 15 d'october resta.

- Realta - Roten: Sin la colliaziun laterala da Realta - Roten fin a la bifurcaziun "Forstgarten" vegn dauzà il pais maximal permess da 28 respectivamain da 18 sin 40 tonnas.

- Via da la Tumleastga: Sin la via da la Tumleastga, davent da la colliaziun laterala da Farschno fin a l'access a la via da Scharàns, vegn dauzà il pais maximal permess da 28 sin 32 tonnas.

- Via da Scharàns: Sin la via da Scharàns fin a la bifurcaziun tar l'implant da gera vegn dauzà il pais maximal permess da 28 sin 32 tonnas.

Contribuziuns chantunalas a differentas instituziuns

- leger.GR: L'associaziun leger.GR - giuventetgna e medias Grischun (pli baud: cuminanza da lavur grischuna da cudeschs per la giuventetgna, BAJ) survegn ina contribuziun chantunala da 40'000 francs. L'associaziun leger.GR, da la quala passa 50 bibliotecas èn commembras, sa participescha essenzialmain vi da l'installaziun e vi da l'engrondiment da la rait da bibliotecas en il Grischun.

- Club da tennis da Zernez: Il club da tennis da Zernez survegn ina contribuziun da maximalmain 13'000 francs or dal fond da sport per installar in nov pastget da tennis artifizial.

Projects da vias

- Sviament da Flem: Per far tschertas installaziuns d'electricitad en ils tunnels dal Crap da Flem e dal Prau Pulté sco er tar ils implants exteriurs dal sviament da Flem ha la regenza concedì 4'100'000 francs.

Chaussas persunalas

- Magnus Rageth, ch'è domicilià a Domat, è vegnì numnà da l'uffizi forestal dal Grischun sco manader regiunal da la regiun Val dal Rain grischuna / Scanvetg.

- Matthias Zubler, ch'è domicilià a Schafisheim, è vegnì numnà sco inschigner forestal regiunal da la regiun Signuradi/Partenz/Tavau da l'uffizi forestal dal Grischun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 02.02.2006